Nafarroako Parlamentuko Mahaiak, 2019ko azaroaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Fanlo Mateo andreak aurkeztutako galdera, Osasunbideko bitarteko langileei gradua ordaintzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko azaroaren 18an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Patricia Fanlo Mateo andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilariak Osoko Bilkuran ahoz erantzun diezaion:

Nafarroako Gobernuak gradu-osagarria azaroko nominan ordainduko die aldi baterakoak diren administrazio-kontratudun langile guztiei, eta atzeraeraginezko ordainsaria 2015eko urtarrilaren 1etik aurrerako eraginez ordainduko die bere langileei.

Osagarri hori aldi baterako langileei atzeraeraginez ordaintzeak 72 milioi euroko kostua izanen du; horretatik, 18 milioi 2019. urteari dagozkio.

Osasunbideko bitarteko langileen kasuan, zein izan da zenbatekoa, eta noiz ordainduko zaie gradua?

Iruñean, 2019ko azaroaren 14an

Foru parlamentaria: Patricia Fanlo Mateo